
 26.8.2008
 BG
 Официален вестник на Европейския съюз
 L 227/3
 РЕГЛАМЕНТ (ЕО) No 838/2008 НА КОМИСИЯТА
 от 22 август 2008 година
 за забрана на риболова на вида скатови във водите на ЕО от зони IIa и IV от страна на съдове, плаващи под флага на Германия
 КОМИСИЯТА НА ЕВРОПЕЙСКИТЕ ОБЩНОСТИ,
 като взе предвид Договора за създаване на Европейската общност,
 като взе предвид Регламент (ЕО) No 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на Общата политика в областта на рибарството (1), и по-специално член 26, параграф 4 от него,
 като взе предвид Регламент (ЕИО) No 2847/93 на Съвета от 12 октомври 1993 г. относно установяването на система за контрол, приложима към Общата политика в областта на рибарството (2), и по-специално член 21, параграф 3 от него,
 като има предвид, че:
 (1)
 С Регламент (ЕО) No 40/2008 на Съвета от 16 януари 2008 г. относно установяване на възможностите за риболов за 2008 г. и свързаните с тях условия на определени рибни запаси и групи от рибни запаси, приложими във водите на Общността и за корабите на Общността във води, които подлежат на ограничения на улова (3), бяха определени квотите за 2008 година.
 (2)
 Съгласно получената от Комисията информация квотата, отпусната за 2008 г. за улова на посочения в приложението към настоящия регламент рибен запас от страна на риболовни съдове, плаващи под флага на или регистрирани в посочената в същото приложение държава-членка, е изчерпана.
 (3)
 Следователно е необходимо да се забрани риболовът на този рибен запас, както и неговото задържане на борда, претоварване и разтоварване на суша,
 ПРИЕ НАСТОЯЩИЯ РЕГЛАМЕНТ:
 Член 1
 Изчерпване на квотата
 Квотата за риболов на посочения в приложението към настоящия регламент рибен запас, отпусната за 2008 г. на определената в същото приложение държава-членка, се счита за изчерпана към датата, посочена в същото приложение.
 Член 2
 Забрани
 Забранява се риболовът на посочения в приложението към настоящия регламент рибен запас от страна на риболовни съдове, плаващи под флага на или регистрирани в посочената в същото приложение държава-членка, считано от указаната в приложението дата. Забраняват се също и задържането на борда, претоварването или разтоварването на суша на този рибен запас, уловен от горепосочените риболовни съдове след тази дата.
 Член 3
 Влизане в сила
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 22 август 2008 година.
 За Комисията
 Fokion FOTIADIS
 Генерален директор на Генерална дирекция „Морско дело и рибарство“
 (1) ОВ L 358, 31.12.2002 г., стp. 59. Регламент, последно изменен с Регламент (ЕО) No 865/2007 (ОВ L 192, 24.7.2007 г., стр. 1).
 (2) ОВ L 261, 20.10.1993 г., стр. 1. Регламент, последно изменен с Регламент (ЕО) No 1098/2007 (ОВ L 248, 22.9.2007 г., стр. 1).
 (3) ОВ L 19, 23.1.2008 г., стр. 1. Регламент, последно изменен с Регламент (ЕО) No 718/2008 (ОВ L 198, 26.7.2008 г., стр. 8).
 ПРИЛОЖЕНИЕ
 No
 29/T&Q
 Държава-членка
 ГЕРМАНИЯ
 Запас
 SRX/2AC4-C
 Вид
